Vain metro ja juna kilpailevat auton kanssa nopeudessa.

Pirjo Kristo ei ole enää töissä, joten hänellä on aikaa istua bussissa. Bussilla kulkeminen on luonnollista myös siksi, että hänen miehensä on linja-autonkuljettaja.­

On ruuhka-aika ja pitäisi päästä Munkkivuoresta Itäkeskukseen. Kannattaako matkaan lähteä julkisilla vai autolla, jos perillä on oltava mahdollisimman nopeasti? Valinta on auto, koska sillä ajaa Itäkeskukseen alle puolessa tunnissa. Julkisilla matkaan menisi yli 40 minuuttia.